《秋日呈灵皋先生》
清代·沈彤

不奈秋寒乍中人，暖风嘘拂坐生春。品评自到丹青地，车马都劳侍从臣。

壮岁儒衣愁削迹，今朝彩笔喜通神。浩歌京邑谁知己，惟有宗工许卜邻。

作者简介：（1688—1752）江苏吴江人，字冠云，号果堂。诸生。乾隆初，举鸿博不遇。因与修《三礼》及《一统志》，授九品官，以亲老辞归。自少以穷经为事，尤精《三礼》，所著《果堂集》，多说经之文，言《周礼》典制最精。兼通医学。另有《周官禄田考》、《仪礼小疏》、《春秋左氏传小疏》、《保甲论》、《气穴考略》等。